বৈরোচন
বৈরোচন সংস্কৃত: वैरोचन) বা মহাবৈরোচন হলেন মহাযান ও বজ্রযান বৌদ্ধধর্মের মহাজাগতিক বা আধ্যাত্মিক বুদ্ধ। গৌতম বুদ্ধের ধর্মকায় অবতংসক সূত্রের মতো গ্রন্থে বৈরোচন বুদ্ধের উল্লেখ রয়েছে। পূর্বএশীয় বৌদ্ধধর্মে (চীনা, কোরীয়, জাপানী এবং ভিয়েতনামী বৌদ্ধধর্ম ), বৈরোচনকে শূন্যতার বৌদ্ধ ধারণার মূর্ত প্রতীক হিসেবেও ব্যাখ্যা কর হয়। মহাযান এবং বজ্রযান বৌদ্ধধর্মের পঞ্চ জিনের ধারণায়, বৈরোচন কেন্দ্রে রয়েছে এবং তাকে একটি আদিবুদ্ধ হিসাবে বিবেচিত করা হয়। বৈরোচন বুদ্ধ এবং হিন্দু পুরাণে বর্ণিত বিরোচনের পুত্র বৈরোচন মহাবলী একই ব্যক্তি নন এবং এতে বিভ্রান্ত হওয়া উচিত নয়। যোগবাশিষ্ঠ গ্রন্থে উল্লেখ রয়েছে যে, বৈরোচন মহাবলী সহজ নির্বিকল্প সমাধি প্রাপ্ত হন।